43 אלף איש ואישה בילו את בשבוע שעבר בלאס וגאס, בכנס השנתי של AWS, חטיבת שירותי הרשת ומחשוב הענן של אמזון. לצד הרצאות, הכרזות וסדנאות מעשיות, הוקצה האנגר ענק לטובת תערוכה של מגוון רחב של חברות טכנולוגיה שעושות שימוש בשירותי AWS. החל מנטפליקס ואינטל ועד סיסקו וגיטהאב, כולם היו שם, מצויידים במרצ'נדייס ומריצים הדגמות. כצפוי, אומת הסטארט-אפ הפגינה נוכחות מרשימה בתערוכה, אז ברור שניצלנו את ההזדמנות לנטוורקינג בעברית.
ברשימה הישראלית אפשר היה למצוא נציגות של חברות דוגמת צ'ק פוינט, Dome9, CloudEndure, Zerto, alooma, proov ו-logz.io, שהמכנה המשותף היחיד ביניהן פרט לשיוך הישראלי, הוא השימוש שלהן בשירותים של AWS. וכן, הם גם מגייסים.
"אנחנו רואים איך הסטארט-אפים שלנו צומחים", סיפר אריאל קלמן, סגן נשיא מחלקת השיווק הגלובלי של AWS. "לדוגמה airbnb שהתחילה כסטארט-אפ של שמונה אנשים על גבי הפלטפורמה שלנו ועכשיו היא אחת מחברות התיירות הכי גדולות. ואנחנו רואים את זה הרבה עם סטארט-אפים ישראלים, במיוחד כאלה שבסוף רוכשים אותם. הרבה מהם התחילו בקטן כלקוחות של AWS".
כל התגובות לכתבה "ענן כחול-לבן: חדשנות ישראלית בכנס השנתי של AWS"